Conway moker Aussies disnis in T20-stryd | Netwerk24
Gewapende rowers beroof winkel in Marchand
Drie swaar gewapende rowers het Dinsdagaand op 'n winkel in Marchand toegeslaan.
Dis 100 dae voor die Spele
Die afstel of nóg 'n uitstel van die Olimpiese Spele word glad nie oorweeg nie.
Gauteng kontrakteer blitsbouler Olivier
Gauteng het die voormalige Protea-snelbouler Duanne Olivier vir die komende krieketseisoen gekontrakteer.
United wil Ronaldo glo terug lok
Manchester United wil glo die superster Cristiano Ronaldo na Old Trafford teruglok.
Zeder nog tjoepstil oor sy toekoms
Zeder het planne, maar hy kan nog niks uit die mou laat nie.
Digitale beleid: Só word verbruikers gepak
Die Vryemarkstigting (FMF) sê swak besluite deur die regering en verouderde ideologie het Suid-Afrikaanse verbruikers van meer as net goeie mobiele dekking en laer pryse ontneem. Dit moet nou dringend verander.
Van 32 tot net 12 lugdienste – dis die opsies wat mense het wat na die buiteland wil reis.
Mense se name kan soms nogal toepaslik wees, skryf Rhynie Greeff. In hoeveel boerefamilies is daar vanne soos Saayman of Landman?
Conway moker Aussies disnis in T20-stryd
22 Februarie 2021 16:05
Devon Conway het Maandag 'n onoorwonne 99 van 58 aflewerings gemoker om Nieu-Seeland in die T20-wedstryd in Christchurch met 53 lopies oor Australië te laat seëvier.
Nieu-Seeland se Devon Conway lê die langsteel in onderweg na sy onoorwonne beurt van 99 (59 aflewerings) Maandag in 'n T20-wedstryd teen Australië in Christchurch. Foto: Getty Images
Die kolfheld moes eers 'n reddingsrol vertolk nadat die tuisspan vroeg kniediep in die moeilikheid was. Hy het die skip weer op koers gekry en tien viere en 3 sesse geklits om die Swartpette tot 'n skaflike 184/5 te voer nadat die Aussies die loot gewen en die boulopsie gekies het.
Die Aussies is hierna binne die bestek van 17.3 beurte vir 131 uitgeknikker, met die Kiwi-draaier Ish Sodhi wat met 4/28 die grootste skade aangerig het.
Jhye Richardson was, pas nadat hy 'n baie lonende Indiese Premierliga-kontrak losgeslaan het, Australië se beste bouler met 2/31 in vier beurte.
Maar dit was Conway se hardnekkige beurt wat bo al die vertonings uitstaan.
Met die Swartpette aan't wankel op 19/3 nadat Tim Southee en Trent Boult met blitsige swaaiboulwerk toegeslaan het, het dit na 'n treurige aand vir die tuisskare gelyk.
Conway het egter in Glenn Phillips (30) en Jimmy Neesham (26) gewillige vennote gevind wat die telbord aan't gesels gehou het.
Vir die Aussies was daar nie juis kolfvreugde nie. Die debutant Josh Philippe kon net twee bydra voordat hy borand bygekry het vir 'n maklike vangkans.
Selfs die hardebaarde Aaron Finch (1) en Glenn Maxwell (1) het gesukkel om die swaaiboulers baas te raak.
Mitch Marsh se 45 was moedig en Ashton Agar het 23 bygedra, maar hierna het Sodhi die besoekers dronk gedraai om sy span se gemaklike sege te verseël. – Reuters